کاشف شجاع

کاشف شجاع ( 20 جولائی 1979ء)، کو ایبٹ آباد پاکستان میں پیدا ہوئے۔ وہ نیوزی لینڈ کی طرف سے کھیلنے والے سابق پیشہ ور اسکواش کھلاڑی ہیں۔PSA Player ProfileSquashInfo Player Profile

 سوانح عمری 
کاشف شجاع نیوزی لینڈ کے علاقے تاؤپو سے تعلق رکھنے والے پاکستانی نژاد کیوی ہیں۔ کاشف پاکستان کے قومی جونیئر چیمپئن تھے اور انھوں نے ایشیائی اور عالمی جونیئر چیمپئن شپ میں سونے اور کانسی کے تمغے جیت کر اپنے پیدائشی ملک کی نمائندگی کی۔ انھوں نے 1998 میں کامن ویلتھ گیمز میں بھی پاکستان کی نمائندگی کی۔ وہ مردوں کی قومی درجہ بندی کی فہرست میں 5 ویں نمبر پر تھے جس کی قیادت اس وقت کے لیجنڈری  جان شیر خان  کر رہے تھے۔ کاشف نے سنگاپور سے انفاارمیشن ٹیکنالوجی میں گریجویشن کی اور 2001 میں نیوزی لینڈ میں  منتقل ہو گئے  جہاں انھوں نے 3 سال تک آکلینڈ یونیورسٹی میں کام کیا۔ وہ 2005 کے آخر میں  اسلام آباد پاکستان میں ورلڈ مینز ٹیم چیمپئن شپ میں نیوزی لینڈ کی قیادت کی۔ کاشف نے 5 قومی چیمپئن شپ جیتیں اور 2004 سے 2009 تک مسلسل 5 سال نیوزی لینڈ میں اپنی ٹاپ رینکنگ برقرار رکھی۔ کاشف 11 پی ایس اے ورلڈ ٹور ٹائٹلز کے فاتح ہیں-جن میں 2009 میں ہسپانوی اوپن، 2011 میں ساؤتھ آسٹریلین اور سوئس اوپن اور 2014 میں نیوزی لینڈ میں پی ایس اے مناوتو کلاسک شامل ہیں۔ ان کے پی ایس اے ورلڈ سیریز کے بہترین نتائج برطانوی اور ورلڈ اوپن میں ٹاپ 16 اور ڈنمارک 2009 میں ورلڈ مینز ٹیمیں چیمپئن شپ میں نیوزی لینڈ کے لیے ٹاپ 10 پوزیشن حاصل کرنا تھے۔

 مزید دیکھیے 
 پاکستان اسکواش فیڈریشن
 حوالہ جات 

 بیرونی روابط 

زمرہ:ایبٹ آباد کے کھلاڑی
زمرہ:بقید حیات شخصیات
زمرہ:پاکستانی مرد اسکواش کھلاڑی
زمرہ:نیوزی لینڈ کے مرد اسکواش کھلاڑی
زمرہ:1979ء کی پیدائشیں
زمرہ:نیوزی لینڈ کی شخصیات
زمرہ:دولت مشترکہ کھیلوں میں شریک پاکستانی کھلاڑی
زمرہ:پاکستانی شخصیات